*Na podlagi določil Pravil Ljubljanske borze, d.d. in Zakona o trgu finančnih instrumentov, Upravni odbor družbe objavlja*

**SPREJETE SKLEPE IN IZID GLASOVANJA NA 27. SKUPŠČINI DRUŽBE AG, družba za investicije d.d., ki je bila v petek, dne 17. februarja 2017 ob 14. uri na sedežu družbe – Kajuhova pot 4, Kamnik.**

**PRISOTNI DELNIČARJI**

Na skupščini so bili prisotni in zastopani trije delničarji. Skupno število na skupščini zastopanih delnic in glasovalnih pravic je bilo 2.670.432, kar predstavlja 96,60 % vseh delnic družbe oz. 96,79 vseh delnic z glasovalno pravico. Seji je prisostvovala notarka mag. Nina Češarek. Skupščina se je začela ob 14.00 uri in zaključila ob 14.18uri.

1. **SPREJETI SKLEPI**
2. **OTVORITEV SKUPŠČINE, UGOTOVITEV SKLEPČNOSTI IN IZVOLITEV ORGANOV SKUPŠČINE**

Izvršni direktor je otvoril skupščino in ugotovil, da je skupščina sklepčna.

*Skupščina je soglasno imenovala predsednika skupščine odvetnika g. Jana Sibinčiča.*

1. **ZAMENJAVA REVIZORJA ZA LETO 2016**

2.1. S sklepom se razveljavi sklep o imenovanju revizorja, sprejet na 24. skupščini družbe AG d.d. z dne 30.06. 2016 in se za revizorja za poslovno leto 2016 imenuje RESNI d.o.o., Parmova ulica 45, 1000 Ljubljana.

**3. ZMANJŠANJE OSNOVNEGA KAPITALA Z UMIKOM DELNIC**

3.1. Osnovni kapital družbe se zaradi umika lastnih delnic zmanjša iz zneska 16.401.897,67 EUR za znesek 31.085,37 EUR, tako da znaša osnovni kapital družbe po izvedenem zmanjšanju 16.370.812,30 EUR.

3.2. Zmanjšanje osnovnega kapitala družbe se izvede po poenostavljenem postopku v skladu s 3. in 4. odstavkom 381. člena ZGD-1, z umikom 5.239 v celoti vplačanih lastnih delnic družbe z oznako AGOG, ki predstavljajo 0,1895 % vseh izdanih delnic družbe, in katere so bile pridobljene v breme drugih rezerv iz dobička. Po izvedenem zmanjšanju je osnovni kapital družbe razdeljen na 2.759.069 navadnih kosovnih delnic z oznako AGOG.

3.3. Namen zmanjšanja osnovnega kapitala je povečanje vrednosti za delničarje in povečanje donosnosti lastniškega kapitala družbe.

3.4. V skladu s 5. odstavkom 381. člena ZGD-1 se znesek 31.085,37 EUR odvede v kapitalske rezerve družbe, tako da te po novem znašajo 222.135,53 EUR.

3.5. Skupščina podeljuje izvršnemu direktorju družbe pooblastilo in nalog za umik 5.239 lastnih delnic družbe z oznako AGOG in za izpis umaknjenih delnic iz centralnega registra vrednostnih papirjev pri KDD – Centralni klirinško depotni družbi, d. d.

3.6. Skupščina na podlagi 329. člena ZGD-1 pooblašča upravni odbor, da uskladi določbe statuta družbe o višini osnovnega kapitala in številu delnic s tem sklepom.

1. **PRIDOBIVANJE LASTNIH DELNIC IN UMIK LASTNIH DELNIC**

4.1. Izvršnega direktorja družbe se pooblasti za pridobivanje lastnih delnic, s tem da skupno število vseh lastnih delnic ne sme preseči 10 % osnovnega kapitala družbe.

4.2. Pooblastilo za pridobivanje lastnih delnic velja 12 mesecev od dneva sprejetja tega sklepa.

4.3. Družba lahko lastne delnice pridobiva s posli, sklenjenimi na organiziranem trgu vrednostnih papirjev, in sicer po vsakokratni tržni ceni. Družba lahko lastne delnice pridobiva tudi zunaj organiziranega trga vrednostnih papirjev. Pri pridobivanju delnic na organiziranem ali na neorganiziranem trgu vrednostnih papirjev nakupna cena delnic ne sme biti nižja od 3,50 EUR/ delnico in ne višja od 5,50 EUR/ delnico.

4.4. Izvršni direktor je ob soglasju upravnega odbora na podlagi tega pooblastila pooblaščen tudi za umik tako pridobljenih lastnih delnic brez nadaljnjega sklepanja skupščine o zmanjševanju osnovnega kapitala družbe.

4.5. Prednostna pravica obstoječih delničarjev se pri odsvojitvi lastnih delnic v skladu s točko 4.4. tega sklepa v celoti izključi.

4.6. Skupščina na podlagi 329. člena ZGD-1 pooblašča upravni odbor, da zaradi zmanjšanja osnovnega kapitala z umikom delnic uskladi določbe statuta družbe o višini osnovnega kapitala in številu delnic s tem sklepom.

*Vsi sklepi so bili sprejeti soglasno.*

1. **NAPOVEDANE IZPODBOJNE TOŽBE**

Na skupščini ni bilo napovedanih izpodbojnih tožb.

V Ljubljani, 17.02.2016

Upravni odbor